               EUROOPAN KOMISSIO
            Bryssel 18.12.2017
            COM(2017) 782 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotostaRuotsin hakemuksen johdosta – EGF/2017/007 SE/Ericsson

               PERUSTELUT

               EHDOTUKSEN TAUSTA

               1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013
                  1
               , jäljempänä ’EGR-asetus’.

               2.Ruotsi toimitti 9. elokuuta 2017 hakemuksen EGF/2017/007 SE/Ericsson EGR:n rahoitustuen saamiseksi työntekijävähennysten
                  2
                vuoksi, jotka Ericsson (Telefonaktiebolaget LM Ericsson) oli toteuttanut Ruotsissa.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2017/007 SE/Ericsson

                        Jäsenvaltio

                        Ruotsi

                        Asianomaiset alueet (NUTS
                           3
                         2 -taso)

                        Tukholma (SE11)

                        Itäinen Keski-Ruotsi (SE12)

                        Etelä-Ruotsi (SE22)

                        Länsi-Ruotsi (SE23)

                        Hakemuksen jättämispäivä

                        9. elokuuta 2017

                        Ilmoitus hakemuksen vastaanottamisesta

                        9. elokuuta 2017

                        Lisätietopyyntö

                        23. elokuuta 2017

                        Lisätietojen toimittamisen määräaika

                        4. lokakuuta 2017

                        Arvioinnin päättämisen määräaika

                        27. joulukuuta 2017

                        Toimintakriteeri

                        EGR-asetuksen 4 artiklan 1 kohdan a alakohta

                        Ensisijainen yritys

                        Telefonaktiebolaget LM Ericsson
                           4

                        Asianomaisten yritysten määrä

                        1

                        Toimiala(t)

                        (NACE Rev. 2:n kaksinumerotaso)
                           5

                        NACE Rev. 2:n kaksinumerotaso 26 (Tietokoneiden sekä elektronisten ja optisten tuotteiden valmistus)

                        Tytäryhtiöiden, toimittajien ja jatkojalostajien määrä

                        0

                        Viiteajanjakso (neljä kuukautta):

                        17. tammikuuta 2017 – 17. toukokuuta 2017

                        Viiteajanjaksona tapahtuneet työntekijävähennykset (a)

                        1 990

                        Työntekijävähennykset ennen viiteajanjaksoa tai sen jälkeen (b)

                        398

                        Vähennettyjen työntekijöiden kokonaismäärä (a + b)

                        2 388

                        Tukeen oikeutettujen edunsaajien kokonaismäärä

                        2 388

                        Kohteena olevien edunsaajien kokonaismäärä

                        900

                        Kohteena olevien työelämän ja koulutuksen ulkopuolella olevien nuorten (nk. NEET-nuoret) määrä

                        0

                        Yksilöllisten palvelujen talousarvio euroina

                        3 408 644

                        EGR:n täytäntöönpanon talousarvio
                           6
                         euroina

                        142 023

                        Kokonaistalousarvio euroina

                        3 550 667

                        EGR:n tuki euroina (60 %)

                        2 130 400

               HAKEMUKSEN ARVIOINTI

               Menettely

               4.Ruotsi toimitti hakemuksen EGF/2017/007 SE/Ericsson 9. elokuuta 2017 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio ilmoitti hakemuksen vastaanottamisesta samana päivänä ja pyysi Ruotsilta lisätietoja 23. elokuuta 2017. Nämä lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 27. joulukuuta 2017.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 2 388:aa työntekijää, jotka vähennettiin Ericssonin palveluksesta (emoyhtiö Telefonaktiebolaget LM Ericsson ja tytäryhtiö Ericsson AB). Heistä 900 on tuen kohteena. Yritys toimii ensisijaisesti alalla, joka luokitellaan NACE Rev. 2:n kaksinumerotasoon 26 (Tietokoneiden sekä elektronisten ja optisten tuotteiden valmistus). Ericssonin toteuttamat työntekijävähennykset sijoittuvat pääasiassa NUTS 2 -tason alueille Tukholma (SE11), Länsi-Ruotsi (SE23) ja Itäinen Keski-Ruotsi (SE12), mutta työntekijöitä vähennettiin myös Etelä-Ruotsin (SE22) alueella.

                        Yritykset ja työntekijävähennysten määrä viiteajanjaksolla

                        Telefonaktiebolaget LM Ericsson (ml. Ericsson AB)

                        1 990

               Toimintakriteerit

               6.Ruotsi toimitti hakemuksen käyttäen perustana EGR-asetuksen 4 artiklan 1 kohdan a alakohdan toimintakriteeriä, jossa edellytetään, että vähintään 500 työntekijää vähennetään jäsenvaltiossa sijaitsevasta yrityksestä neljän kuukauden viiteajanjaksona.

               7.Hakemuksen neljän kuukauden viiteajanjakso alkoi 17. tammikuuta 2017 ja päättyi 17. toukokuuta 2017.

               8.Työntekijävähennyksiä tehtiin viiteajanjakson aikana seuraavasti:

               –1 990 työntekijää vähennettiin Ericssonin palveluksesta.

               Työntekijävähennysten ja työskentelyn loppumisen laskeminen

               9.Työntekijävähennykset viiteajanjakson aikana on laskettu seuraavasti:

               –1 990 henkilöä päivästä, jona työnantaja antaa yksilöllisen ilmoituksen työntekijän irtisanomisesta tai työsopimuksen päättämisestä.

               Tukeen oikeutetut edunsaajat

               10.Edellä jo tarkoitettujen työntekijöiden lisäksi tukeen oikeutettuja edunsaajia ovat ne 398 työntekijää, jotka vähennettiin ennen neljän kuukauden viiteajanjaksoa tai sen jälkeen. Näille työntekijöille annettiin joukkovähentämistä koskeva ilmoitus 31. lokakuuta 2016, mutta heidän yksittäiset irtisanomisilmoituksensa ajoittuvat tämän hakemuksen neljän kuukauden viiteajanjakson ulkopuolelle.

               11.Tukeen oikeutettuja edunsaajia on näin ollen yhteensä 2 388.

               Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys

               12.Osoittaakseen yhteyden työntekijävähennysten ja työskentelyn loppumisen ja globalisaatiosta johtuvien maailmankaupan huomattavien rakenteellisten muutosten välillä Ruotsi toteaa, että työntekijävähennykset toteutettiin televiestintäalan laitteistoihin keskittyvällä liiketoiminnan osa-alueella yrityksen kasvettua negatiivisesti tällä sektorilla Ruotsissa maailmanlaajuisen kilpailun vuoksi.

               13.Tämä on jo toinen Ruotsin Ericssonin osalta esittämä EGR-hakemus. Yritys on äskettäin siirtänyt huomattavan osan laitteistoihin keskittyvästä tuotannostaan Aasiaan, koska tuotannon laatu-kustannussuhde on suotuisa Intiassa ja Kiinassa ja koska tuotantolaitosten lähellä on isot ja kasvavat markkinat laitteistoille.

               14.Osana meneillään olevaa Ericssonin työntekijöiden irtisanomista Ruotsin ensimmäinen hakemus aiemman irtisanottujen työntekijöiden ryhmän puolesta (meneillään olevan globalisaatiosta johtuvan toimintojen muualle siirtämisen alkuvaiheessa) toimitettiin 31. maaliskuuta 2016, ja parlamentti ja neuvosto hyväksyivät sen 11. lokakuuta 2016.

               15.EY:n Euroopassa vuonna 2013 toteuttama tutkimus
                  7
                osoitti, että tietotekniikan ja televiestinnän tuotannon alat olivat erittäin alttiita ulkoistamaan ja siirtämään toimintojaan Aasiaan. Tämä suuntaus jatkuu todennäköisesti, kun maailmanlaajuinen kilpailu kustannusten vähentämiseksi kiihtyy ja monet alan yritykset joutuvat ulkoistamaan lisää.

               16.Ericssonin tietojen mukaan yritys on asteittain vähentänyt henkilöstöään Ruotsissa (21 178:sta vuonna 2005
                  8
                14 483:een kesäkuussa 2017
                  9
               ). Ruotsissa tehdyistä työntekijävähennyksistä huolimatta Ericssonin maailmanlaajuisesti työllistämien työntekijöiden määrä kasvoi vuosina 2005–2014 56 055:stä 118 055:een työntekijään
                  10
               , mutta väheni sittemmin 109 127:ään työntekijään kesäkuussa 2017
                  11
               . Tämä heijastelee yrityksen maailmanlaajuisesti – ei pelkästään Ruotsissa – kokemia vaikeuksia ja kilpailua.

               17.NACE Rev. 2:n kaksinumerotasolla 26 (Tietokoneiden sekä elektronisten ja optisten tuotteiden valmistus) on tähän mennessä jätetty 17 EGR-hakemusta, joista 14 perustui kauppaan liittyvään globalisaatioon (käsillä oleva hakemus mukaan luettuna) ja 3 maailmanlaajuiseen rahoitus- ja talouskriisiin
                  12
               .

               Työntekijävähennyksiin ja toiminnan lopettamiseen johtaneet tapahtumat

               18.Näihin työntekijävähennyksiin ja toiminnan lopettamiseen liittyvät tapahtumat ovat osa kyseisen televiestintäyrityksen vuonna 2014 alkaneita uudelleenjärjestelyyn ja toimintojen siirtämiseen ulkomaille liittyviä toimia. Tänä aikana televiestinnän laitteiden tuotantolinjoja lopetettiin useilla toimipaikoilla ja kolme Ericssonin tehdasta suljettiin kokonaan (Kumla, Borås ja Katrinenholm).

               19.Ericssonin tulevaisuus on epävarma niiden rakenteellisten muutosten vuoksi, joita toimialalla on tapahtunut globalisaation ja globalisaatiosta johtuvan erityisesti aasialaisten kilpailijoiden – jotka voivat alittaa eurooppalaiset hinnat – aiheuttaman lisääntyneen kilpailun vuoksi.

               20.Ericsson katsoo itsellään olevan kilpailuetua lähinnä ohjelmistojen kehittämisessä ja pyrkii siirtämään painopistettään globalisaatiosta johtuvan kysynnän mukaan. Yritys on näin ollen siirtämässä painopistettään laitteistoihin keskittyvästä tuotannosta palvelujen ja ohjelmistojen myyntiin sen lisäksi, että se siirtää tuotantoaan ulkomaille. Tämän alan osuus on kasvanut 67 prosenttiin tuotannosta vuonna 2016 verrattuna 50 prosenttiin kymmenen vuotta sitten
                  13
               .

               21.Radioliityntäverkon infrastruktuurien markkinat olivat aiemmin merkittävä Ericssonin toiminta-alue, mutta sen markkinaosuus on tällä alalla supistunut globalisaation ja kilpailun vuoksi. Huawei (kiinalainen televiestintäyhtiö) on jo ohittanut Ericssonin tällä alalla
                  14
               .

               22.Pysyäkseen maailmanlaajuisten suuntausten tasalla Ericsson pyrkii tulevaisuudessa laajenemaan pilviteknologian alalle. Jotta Ericsson selviytyisi maailmanlaajuisesta kilpailusta johtuvista ongelmistaan, suuri osa sen tällä alalla suunnittelemasta tutkimus- ja kehitystyöstä ei tapahdu Ruotsissa eikä kohdistu ruotsalaisiin työntekijöihin vaan esimerkiksi Kiinassa, jossa niin työvoiman lahjakkuusreservi kuin kokonaiskysyntä ovat paljon mittavampia. Maailmanlaajuisesti 40,8 prosenttia pilviteknologian parissa työskentelevistä on Kiinassa
                  15
               .

               Työntekijöiden vähentämisten odotettu vaikutus paikalliseen, alueelliseen tai kansalliseen talouteen ja työllisyyteen

               23.Työntekijöiden vähentämisten odotettu vaikutus paikalliseen ja alueelliseen talouteen ja työllisyyteen vaihtelee. Alueiden ongelmat ovat kuitenkin samankaltaisia. Kaiken kaikkiaan suuri ongelma on se, että kyseessä on suuri joukko vanhempia, irtisanottuja työntekijöitä, joiden erityisosaaminen liittyy toimialaan, jota ei enää ole olemassa.

               24.Eri alueilla on paljon tietotekniikan osaajien tarvetta, mutta Ericssonin irtisanomien työntekijöiden osaaminen ei vastaa työmarkkinoiden vaatimuksia. Ruotsin työmarkkinat ovat valtakunnallisesti varsin hyvässä kunnossa. Haasteena on, että samaan aikaan samoilla maantieteellisillä alueilla vähennetään useita ihmisiä, joilla on samanlaista osaamista.

               25.Ruumiillisen työn tekijät ovat vaikeammassa asemassa, koska Ruotsissa on enää hyvin vähän perinteisiä valmistusteollisuuden työpaikkoja. Heille on annettava mittavaa uudelleenkoulutusta, jotta he voisivat työskennellä yksityisen ja julkisen puolen palvelualoilla, joilla työntekijöitä tarvitaan eniten. Tämän vuoksi näille 900 työntekijälle myönnettävät EGR:n varat käytetään ensisijaisesti auttamaan ruumiillisen työn tekijöitä, joiden uudelleentyöllistyminen on paljon vaikeampaa. Ruumiillisen työn tekijöitä vähennettiin Ericssonin toimipaikoista eniten Kumlassa ja Boråsissa
                  16
               .

               26.Ericssonin vähentämillä korkeammin koulutetuilla työntekijöillä pitäisi olla paremmat mahdollisuudet löytää töitä esimerkiksi julkisten hankintojen ja koulutuksen alalta sekä tietotekniikan kaltaisilta aivan uusilta osaamisaloilta, jotka edellyttävät mittavaa uudelleenkoulutusta. Näillä aloilla on kysyntää työntekijöille, ja uudelleenkoulutuskurssien pitäisi auttaa toimihenkilöitä löytämään töitä näiltä aloilta. Erityisesti Karlskrona mutta myös Tukholma, Göteborg ja Linköping
                  17
                mainittiin sellaisina Ericssonin toimipaikkoina, joissa toimihenkilöiden vähennykset vaikuttaisivat alueen talouteen ja työllisyyteen eniten.

               27.Neljännesvuosittaisesta maakatsauksesta ilmenee, että vuoden 2017 toiselta neljännekseltä olevien tuoreimpien tilastojen mukaan 25–74-vuotiaiden ryhmässä pitkäaikaistyöttömyysaste on Ruotsissa yleisesti 25,5 prosenttia. Ikäryhmässä 25–49-vuotiaat pitkäaikaistyöttömyysaste on vain 20,5 prosenttia, mutta 55–64-vuotiaiden ikäryhmässä yli 12 kuukautta kestäneen pitkäaikaistyöttömyyden osuus on huimat 39 prosenttia kaikesta työttömyydestä
                  18
               . On selvää, että vaikka työllisyystilanne onkin tällä hetkellä Ruotsissa varsin vakaa, työpaikan löytäminen on vaikeaa 55–64-vuotiaiden ikäryhmään kuuluville työntekijöille.

               28.Tämä ryhmä muodostaa yli 30 prosenttia 900:sta tuen kohteena olevasta irtisanotusta työntekijästä. Hankkeessa pyritään erityisesti keskittymään tähän ryhmään otsakkeen ”Muita heikommassa asemassa oleville ryhmille suunnatut toimenpiteet” yhteydessä. Monet tähän ryhmään kuuluvista työntekijöistä ovat työskennelleet Ericssonilla pitkään, eikä heidän osaamiselleen ole kysyntää yrityksen ulkopuolella eikä muualla sijaitsevan televiestinnän laiteteollisuuden piirissä. Nämä työntekijät ovat erittäin hankalassa asemassa työmarkkinoilla, koska heidän osaamisensa on vanhentunut, heillä on usein vähän kokemusta yrityksen ulkopuolisista työmarkkinoista ja he ovat todellisessa vaarassa joutua pitkäaikaistyöttömiksi. Yli 47-vuotiaat eivät voi Ruotsissa saada opiskeluavustusta valtiolta, mikä tarkoittaa, että uudelleenkoulutusmahdollisuudet ovat yksi osa-alue, jolla tämä toimenpiteiden kohteena oleva ryhmä tarvitsee erityisesti EGR:n solidaarista tukea voidakseen kouluttautua uudelleen ja löytää töitä uudelta alalta ja uuden ammatin.

               Kohteena olevat edunsaajat ja ehdotetut toimet

               Kohteena olevat edunsaajat

               29.Toimenpiteisiin odotetaan osallistuvan arviolta 900 vähennettyä työntekijää. Kyseisten työntekijöiden jakauma sukupuolen, kansalaisuuden ja iän mukaan on seuraava:

                        Ryhmä

                        Kohteena olevien
                           edunsaajien lukumäärä (prosenttiosuudet pyöristetty)

                        Sukupuoli:

                        Miehiä:

                        600

                        (66,67 %)

                        Naisia:

                        300

                        (33,33 %)

                        Kansalaisuus:

                        EU-kansalaisia:

                        900

                        (100,00 %)

                        Muita kuin EU-kansalaisia:

                        0

                        (0 %)

                        Ikäryhmä
                           19
                        :

                        15–24-vuotiaita:

                        1

                        (0,11 %)

                        25–29-vuotiaita:

                        5

                        (0,56 %)

                        30–54-vuotiaita:

                        617

                        (68,56 %)

                        55–64-vuotiaita:

                        272

                        (30,22 %)

                        yli 64-vuotiaita:

                        5

                        (0,56 %)

               Ehdotettujen toimien tukikelpoisuus

               30.Vähennetyille työntekijöille tarjottavat yksilölliset palvelut koostuvat seuraavista toimista:

               Neuvonta ja urasuunnittelu:

               –Yksityiskohtainen arviointi ja yksilöllinen suunnittelu: Tähän toimenpiteeseen sisältyvät yleinen rekisteröitymisprosessi, vakiomuotoinen kysely aiemmasta kokemuksesta ja koulutuksesta, hakijan työllistyvyyden arviointi sekä yksilöllisen ”toimintasuunnitelman” luominen samoin kuin useita syvällisiä henkilökohtaisia tapaamisia ja arviointeja. Mukana on useita työvoimapalvelujen työntekijöitä antamassa hakijoiden yksilöllisiin tarpeisiin räätälöityjä palveluja.

               –Työnhakuun liittyvä apu: Tässä toimenpiteessä yhdistetään Ruotsin julkisten työvoimapalvelujen (Arbetsförmedlingen) tavanomaiset palvelut työnhaun alalla, mukaan luettuna ansioluettelon laadinnasta järjestettävät seminaarit ja haastattelukoulutus, uusiin yksilöllisesti räätälöityihin toimenpiteisiin. Näihin uusiin toimenpiteisiin ja lisäapuun, joita tarjotaan EGR:n tuella, sisältyvät yhteistyö ja tapaamiset uudelleensijoittamisesta vastaavien yritysten edustajien kanssa, suorat yhteydet yrityksiin, jotka palkkaavat työntekijöitä, yksilöllinen ja ryhmätuki autettaessa hakijoita saamaan oma osaamisensa vastaamaan markkinoilla olevia työpaikkoja sekä esitelmät siitä, millainen vaikutus tapahtumilla on kyseisen alueen eri työmarkkinoihin. Hakijat saavat lisäksi apua siinä, miten he voivat markkinoida nykyistä osaamistaan uusilla työmarkkinoilla.

               –Motivoiva ohjaus ja urasuunnittelu: Tämän toimenpiteen puitteissa hakijoille annetaan motivoivaa ja inspiroivaa apua ja tukea urakokouksissa ja konferensseissa, joissa on ulkopuolisia puhujia, jotka on valittu nimenomaisesti EGR-tuen edunsaajia silmällä pitäen. Näissä tilaisuuksissa työntekijöitä kannustetaan hankkimaan uutta osaamista ja koulutusta. Konferensseissa tarjotaan tietoa työmarkkinoista, eri aloilla tärkeästä osaamisesta, koulutusmahdollisuuksista ja verkostoitumisesta muiden sidosryhmien kanssa – niin yksilötasolla kuin ryhmissä. Erityisesti yli 50-vuotiaiden irtisanottujen työntekijöiden odotetaan hyötyvän tästä toimenpiteestä.

               Toimenpiteet muita heikommassa asemassa oleville ryhmille

               –Tässä toimenpiteessä keskitytään erityisesti auttamaan muita heikommassa asemassa olevia irtisanottuja työntekijöitä, yli 50-vuotiaita, jotka ovat vaarassa joutua pitkäaikaistyöttömiksi, ja niitä, joilla on oppimishäiriöitä tai fyysinen vamma ja jotka saattavat tarvita lisätukea. Tähän toimenpiteeseen kuuluu asiantuntijan apu (myös psykologi ja fysioterapeutti) ihmisten auttamiseksi uusiin ammatteihin. Koska yli 47-vuotiaat eivät voi Ruotsissa saada opiskeluavustusta, tämän erityisen haavoittuvassa asemassa olevan ja solidaarisuutta tarvitsevan ryhmän uudelleenkoulutus rahoitetaan EGR:n kautta.

               Yrittäjyystuki

               –Tällä toimenpiteellä edistetään hakijoiden yrittäjyyttä antamalla heille tilaisuus hakea starttirahaa julkisten työvoimapalvelujen ohjelman kautta (tähän kuuluvat yksityiskohtaiset yritysneuvonta- ja toteutettavuuspalvelut ennen kuin starttiraha hyväksytään kuudeksi kuukaudeksi).

               Koulutus

               –Tämä toimenpide sisältää työharjoittelumahdollisuuksia, joissa yhdistyvät virallinen koulutus ja kokemus yrityksissä (jota julkiset työvoimapalvelut eivät tavallisesti tarjoa) sekä uudelleensijoittumiseen auttavien organisaatioiden palvelujen käyttö. Tämän lisäksi toimenpiteellä autetaan hakijoita pääsemään akateemiseen koulutukseen ja räätälöidyille kursseille sekä enintään 12 kuukauden mittaiseen erikoistuneeseen koulutukseen tai enintään kahdeksi lukukaudeksi korkea-asteen oppilaitoksiin. Vähintään kahden vuoden mittaisia koulutuskursseja voidaan hyväksyä 6 kuukautta pidempään eli 9. helmikuuta 2020 asti, jos tätä pidetään tarpeellisena syvällisen arvioinnin aikana. Toimissa keskitytään sukupuolten tasa-arvon valtavirtaistamiseen ja motivoimaan hakijoita hakeutumaan uudelle uralle muissa kuin sukupuolelleen perinteisissä rooleissa.

               –Pääpaino on lyhyissä (uudelleen)koulutuskursseissa, täydennyskoulutuksessa ja sertifioinnissa. Työntekijöiden taustan ja työmarkkinoiden vaatimusten mukaan nämä uudelleenkoulutuskurssit järjestetään yleensä tietotekniikan alalla. Näiden toimenpiteiden kohteena olevia osaamisalueita voidaan kuitenkin laajentaa hankkeen edetessä, mutta pääpaino tulee kuitenkin olemaan ihmisissä ja asiakkaiden yksilöllisissä tarpeissa.

               Työnhaku- ja liikkuvuusavustukset

               –Näillä toimenpiteillä autetaan hakijoita elämään elämäänsä ja maksamaan matkakulut päästäkseen haastatteluihin (yli 600 Ruotsin kruunua
                  20
               ), koulutukseen jne. työtä etsiessään. Avustuksen ehtona on, että hakijoiden on todistettava hakevansa töitä. Lisäksi se riippuu siitä erityisestä ohjelmasta, johon hakija osallistuu.

               31.Tässä kuvatut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä.

               32.Hankkeella edistetään kestävää talouskasvua Ruotsissa. Arbetsförmedlingen (julkinen työvoimapalvelu) on velvollinen sisällyttämään ympäristövaatimuksia tarjouskilpailuihinsa ja omiin käytäntöihinsä. Näin ollen koulutusohjelmat vastaavat Ruotsin ympäristölakia tai ympäristön laatua koskevia 16:ta Ruotsin tavoitetta.

               33.Ruotsi on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               34.Kokonaiskustannukset ovat arviolta 3 550 667 euroa. Yksilöllisten palvelujen osuus on 3 408 644 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 142 023 euroa.

               35.EGR:ltä haettu rahoitusosuus on yhteensä 2 130 400 euroa (60 prosenttia kokonaiskustannuksista).

                        Toimet

                        Arvioitu osallistujamäärä

                        Arvioidut (pyöristetyt) kustannukset osallistujaa kohti
                        (euroa)
                           21

                        Arvioidut kokonaiskustannukset

                        (euroa)
                           22

                        Yksilölliset palvelut (EGR-asetuksen 7 artiklan 1 kohdan a ja c alakohta)

                        Neuvonta ja urasuunnittelu

                        900

                        438

                        393 841

                        Toimenpiteet muita heikommassa asemassa oleville ryhmille
                           (Tuettu työllistyminen)

                        130

                        1 005

                        130 700

                        Yrittäjyystuki

                        85

                        1 538

                        130 700

                        Koulutus
                           (koulutuksen tarjoaminen uuden työpaikan saamiseksi)

                        155

                        10 119

                        1 568 394

                        Välisumma (a):

                        Prosenttiosuus yksilöllisten palvelujen paketista

                        –

                        2 223 635

                        (65,24 %)

                        Avustukset ja kannustimet (EGR-asetuksen 7 artiklan 1 kohdan b alakohta)

                        Työnhakuavustukset:

                        - Työmarkkinakoulutusohjelma

                        - Aktivointituki (harjoittelujaksoihin, startup-yrityksille jne.)

                        - Osallistumisavustus ja aktivointituki kuntoutusohjelmaan

                        95

                        10 823

                        1 028 170

                        Liikkuvuusavustus

                        70

                        2 241

                        156 839

                        Välisumma (b):

                        Prosenttiosuus yksilöllisten palvelujen paketista

                        –

                        1 185 009

                        (34,76 %)

                        EGR-asetuksen 7 artiklan 4 kohdan mukaiset toimet

                        1. Valmistelutoimet

                        –

                        -

                        2. Hallinnointi

                        –

                        95 846

                        3. Tiedotus ja mainonta

                        –

                        17 427

                        4. Valvonta ja raportointi

                        –

                        28 750

                        Välisumma (c):

                        Prosenttiosuus kokonaiskustannuksista:

                        –

                        142 023

                        (4 %)

                        Kustannukset yhteensä (a + b + c):

                        –

                        3 550 667

                        EGR:n rahoitusosuus (60 % kokonaiskustannuksista)

                        –

                        2 130 400

               36.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Ruotsi on vahvistanut näiden toimien edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin.

               37.Ruotsi on vahvistanut, että itsenäiseen ammatinharjoittamiseen, yritysten perustamiseen ja yritysten toiminnan jatkamiseen työntekijöiden johdolla liittyvät investointikustannukset ovat enintään 15 000 euroa edunsaajaa kohti.

               Menojen tukikelpoisuuskausi

               38.Ruotsi aloitti yksilöllisten palvelujen tarjoamisen kohteena oleville edunsaajille 7. helmikuuta 2017. Toimien menoihin voidaan näin ollen myöntää EGR:n rahoitustukea 7. helmikuuta 2017 ja 9. elokuuta 2019 väliseltä ajalta. Poikkeuksena on kuitenkin vähintään kaksi vuotta kestävä korkea-asteen koulutus, johon voidaan myöntää rahoitustukea 9. helmikuuta 2020 saakka.

               39.Ruotsille on aiheutunut hallinnollisia menoja EGR:n täytäntöönpanosta 7. helmikuuta 2017 alkaen. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 7. helmikuuta 2017 ja 9. helmikuuta 2020 väliseltä ajalta.

               Täydentävyys suhteessa kansallisin tai unionin varoin rahoitettuihin toimiin

               40.Kansallisen ennakko- tai yhteisrahoituksen lähteenä ovat Arbetsförmedlingenin budjettivarat.

               41.Ruotsi on vahvistanut, että EGR:n rahoitustukea saaviin edellä kuvattuihin toimiin ei saada tukia muista unionin rahoitusvälineistä.

               Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi

               42.Ruotsi on ilmoittanut, että yksilöllisten palvelujen koordinoidun paketin laadinnassa on kuultu kohteena olevia edunsaajia sekä heidän edustajiaan ja paikallisia julkisia toimijoita. Julkiset työvoimapalvelut ovat toimineet tiiviisti yhdessä Ericssonin kanssa rakenteellisten mukautusten prosessin alusta lähtien, ja kyseessä on jo uusi vähennysten aalto, jota varten Ruotsi pyytää EGR:n tukea. Kuten ensimmäisessäkin tapauksessa, julkiset työvoimapalvelut ovat myös tavanneet ja kuulleet yrityksen, paikallisviranomaisten ja eri ammattiliittojen sekä uudelleensijoittumispalvelujen edustajia tämän uuden irtisanomisjakson aikana.

               Hallinnointi- ja valvontajärjestelmät

               43.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Ruotsi on ilmoittanut komissiolle, että EGR:n rahoitustukea hallinnoi Arbetsförmedlingen kuten aiemmassakin Ericssoniin liittyvässä tapauksessa. Tämä organisaatio on virallisesti nimitetty hallinto- ja maksuviranomaiseksi. Hankkeen kirjanpidon tarkastaa sisäisen tarkastuksen yksikkö, joka on Arbetsförmedlingenin hallintoneuvoston alainen erillinen elin. Tämän elimen tehtävänä on tarkastella Arbetsförmedlingenin sisäistä valvonta- ja todentamisprosessia ja ehdottaa parannuksia sekä antaa neuvontaa ja tukea hallintoneuvostolle ja pääjohtajalle. Hankkeita tarkastetaan säännöllisesti.

               Asianomaisen jäsenvaltion sitoumukset

               44.Ruotsi on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Ericsson, joka on jatkanut toimintaansa irtisanomisten jälkeen, on noudattanut henkilöstön vähentämistä koskevia oikeudellisia velvoitteitaan ja turvannut työntekijänsä asianmukaisesti.

               –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

               –Suunnitellut toimet täydentävät rakennerahastojen rahoittamia toimia.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               45.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013
                  23
                12 artiklassa säädetään.

               46.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 2 130 400 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               47.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  24
                13 kohdan mukaisesti yhdessä ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               48.Samaan aikaan kun komissio esittää tämän ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle asianomaista budjettikohtaa koskevan määrärahasiirtoehdotuksen, jonka määrä on 2 130 400 euroa.

               49.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan globalisaatiorahaston varojen käyttöönotosta
                  Ruotsin hakemuksen johdosta – EGF/2017/007 SE/Ericsson

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  25
                ja erityisesti sen 15 artiklan 4 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  26
                ja erityisesti sen 13 kohdan,

               ottavat huomioon Euroopan komission ehdotuksen

               sekä katsovat seuraavaa:

               (1)Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille.

               (2)EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013
                  27
                12 artiklassa säädetään.

               (3)Ruotsi toimitti 9 päivänä elokuuta 2017 hakemuksen EGR:n varojen ottamiseksi käyttöön Ericssonin (Telefonaktiebolaget LM Ericsson) Ruotsissa toteuttamien työntekijävähennysten vuoksi. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)Tämän vuoksi EGR:stä olisi otettava käyttöön 2 130 400 euroa rahoitustuen myöntämiseksi Ruotsin hakemuksen perusteella.

               (5)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan Euroopan globalisaatiorahastosta käyttöön 2 130 400 euroa maksusitoumusmäärärahoina ja maksumäärärahoina osana varainhoitovuotta 2018 koskevaa unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [...] päivästä [...]kuuta [...] [sen hyväksymispäivästä]*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        EUVL L 347, 20.12.2013, s. 855.

                     (2)

                        EGR-asetuksen 3 artiklan mukaisessa merkityksessä.

                     (3)

                        Komission asetus (EU) N:o 1046/2012, annettu 8. marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).

                     (4)

                        Telefonaktiebolaget L. M. Ericsson on Tukholmaan sijoittautunut Ericssonin emoyhtiö ja maailmanlaajuinen pääkonttori. Ericsson AB on Telefonaktiebolaget L. M. Ericssonin tytäryhtiö. 2 349 työntekijää irtisanottiin tytäryhtiöstä Ericsson AB ja 39 työntekijää emoyhtiöstä Telefonaktiebolaget L. M. Ericsson.

                     (5)

                        EUVL L 393, 30.12.2006, s. 1.

                     (6)

                        Asetuksen (EU) N:o 1309/2013 7 artiklan 4 kohdan mukaisesti.

                     (7)

                  http://www.ey.com/Publication/vwLUAssets/Outsourcing_in_Europe_2013/$FILE/EY-outsourcing-survey.pdf

                     (8)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf

                     (9)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf

                     (10)

                  https://www.ericsson.com/assets/local/investors/documents/financial-reports-and-filings/annual-reports/ericsson-annual-report-2014-en.pdf

                     (11)

                  https://www.ericsson.com/assets/local/investors/documents/financial-reports-and-filings/interim-reports-archive/2017/6month17-en.pdf

                     (12)

                  http://ec.europa.eu/social/main.jsp?catId=582&langId=fi

                     (13)

                  https://www.ericsson.com/assets/local/investors/documents/2016/ericsson-annual-report-2016-en.pdf

                     (14)

                  http://www.delloro.com/news/massive-4g-lte-deployments-worldwide-not-enough-to-turn-around-ran-market-2

                     (15)

                  http://www.forbes.com/sites/louiscolumbus/2014/12/12/where-cloud-computing-jobs-will- be-in-2015/

                     (16)

                        NUTS 2 -tason alueet SE12 ja SE23.

                     (17)

                        NUTS 2 -tason alueet SE22, SE11, SE23 ja SE12.

                     (18)

                  http://ec.europa.eu/eurostat/data/database

                        Eurostatin koodi: lfsq_upgal, tiedot viimeksi päivitetty 3.10.2017.

                     (19)

                        Koska prosenttiosuudet on pyöristetty automaattisesti SFC-järjestelmässä, niistä ei aina välttämättä tule yhteensä täsmälleen 100 prosenttia. Tässä tapauksessa ikäryhmien prosenttiosuuksien summa on 100,01 prosenttia.

                     (20)

                        600 Ruotsin kruunua on noin 60 euroa.

                     (21)

                        Desimaalien välttämiseksi työntekijää kohden arvioidut kustannukset on pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Ruotsin esittämässä hakemuksessa.

                     (22)

                        Kokonaiskustannukset eivät täsmää pyöristämisen vuoksi.

                     (23)

                        EUVL L 347, 20.12.2013, s. 884.

                     (24)

                        EUVL C 373, 20.12.2013, s. 1.

                     (25)

                        EUVL L 347, 20.12.2013, s. 855.

                     (26)

                        EUVL C 373, 20.12.2013, s. 1.

                     (27)

                        Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).


               EUROOPAN KOMISSIO
            Bryssel 28.11.2017
            COM(2017) 686 final
            Ehdotus
            EUROOPAN PARLAMENTIN JA NEUVOSTON PÄÄTÖS
            Euroopan globalisaatiorahaston varojen käyttöönotosta Espanjan hakemuksen johdosta – EGF/2017/006 ES/Galicia Vaatteiden valmistus

               PERUSTELUT

               EHDOTUKSEN TAUSTA

               1.Euroopan globalisaatiorahaston, jäljempänä ’EGR’, rahoitustukeen sovellettavat säännöt vahvistetaan Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17. joulukuuta 2013 annetussa Euroopan parlamentin ja neuvoston asetuksessa (EU) N:o 1309/2013
                  1
               , jäljempänä ’EGR-asetus’.

               2.Espanja toimitti 19. heinäkuuta 2017 hakemuksen EGF/2017/006 ES/Galicia Vaatteiden valmistus EGR:n rahoitustuen saamiseksi niiden työntekijävähennysten
                  2
                vuoksi, jotka toteutettiin NACE Rev. 2:n kaksinumerotasoon 14 (Vaatteiden valmistus) luokitellulla toimialalla NUTS 2 tason alueella Galicia (ES11) Espanjassa.

               3.Arvioituaan hakemuksen komissio on tullut EGR-asetuksen kaikkien sovellettavien säännösten mukaisesti siihen tulokseen, että edellytykset rahoitustuen saamiseksi EGR:stä täyttyvät.

               HAKEMUKSEN TIIVISTELMÄ

                        EGR-hakemus

                        EGF/2017/006 ES/Galicia Vaatteiden valmistus

                        Jäsenvaltio

                        Espanja

                        Asianomaiset alueet (NUTS
                           3
                         2 -taso)

                        Galicia (ES11)

                        Hakemuksen jättämispäivä

                        19. heinäkuuta 2017

                        Ilmoitus hakemuksen vastaanottamisesta

                        19. heinäkuuta 2017

                        Lisätietopyyntö

                        2. elokuuta 2017

                        Lisätietojen toimittamisen määräaika

                        13. syyskuuta 2017

                        Arvioinnin päättämisen määräaika

                        6. joulukuuta 2017

                        Toimintakriteeri

                        EGR-asetuksen 4 artiklan 2 kohta poiketen 4 artiklan 1 kohdan b alakohdan kriteereistä

                        Asianomaisten yritysten määrä

                        5

                        Toimiala(t)

                        (NACE Rev. 2:n kaksinumerotaso)
                           4

                        Kaksinumerotaso 14
                           (Vaatteiden valmistus)

                        Viiteajanjakso (yhdeksän kuukautta):

                        30. heinäkuuta 2016 – 30. huhtikuuta 2017

                        Vähennettyjen työntekijöiden kokonaismäärä

                        303

                        Tukeen oikeutettujen edunsaajien kokonaismäärä

                        303

                        Kohteena olevien edunsaajien kokonaismäärä

                        303

                        Yksilöllisten palvelujen talousarvio euroina

                        1 140 000

                        EGR:n täytäntöönpanon
                           5
                         talousarvio euroina

                        60 000

                        Kokonaistalousarvio euroina

                        1 200 000

                        EGR:n tuki euroina (60 %)

                        720 000

               HAKEMUKSEN ARVIOINTI

               Menettely

               4.Espanja esitti hakemuksen EGF/2017/006 ES/Galicia Vaatteiden valmistus 19. heinäkuuta 2017 eli 12 viikon kuluessa siitä päivästä, jona EGR-asetuksen 4 artiklassa esitetyt toimintakriteerit täyttyivät. Komissio vahvisti samana päivänä vastaanottaneensa hakemuksen ja pyysi Espanjalta lisätietoja 2. elokuuta 2017. Nämä lisätiedot toimitettiin kuuden viikon kuluessa pyynnön esittämisestä. Täydellisen hakemuksen vastaanottamisesta alkava 12 viikon määräaika, jonka kuluessa komission olisi saatettava päätökseen arviointinsa siitä, täyttääkö hakemus rahoitustuen myöntämisen edellytykset, päättyy 6. joulukuuta 2017.

               Hakemuksen tukikelpoisuus

               Asianomaiset yritykset ja edunsaajat

               5.Hakemus koskee 303:a työntekijää, jotka vähennettiin NACE Rev. 2:n kaksinumerotasoon 14 (Vaatteiden valmistus) luokitellulla toimialalla. Työntekijävähennykset sijoittuvat NUTS 2 -tason alueelle Galicia (ES11).

                        Yritykset ja työntekijävähennysten määrä viiteajanjaksolla

                        Caramelo S.A.

                        97

                        Shivshi S.L.

                        41

                        Confecciones Deus S.L.

                        20

                        Viriato

                        106

                        Deus Creaciones S.L.

                        39

                        Yritysten kokonaismäärä: 5

                        Työntekijävähennysten kokonaismäärä:

                        303

                        Niiden itsenäisten ammatinharjoittajien lukumäärä, joiden työskentely on loppunut:

                        0

                        Tukikelpoisten työntekijöiden ja itsenäisten ammatinharjoittajien kokonaismäärä:

                        303

               Toimintakriteerit

               6.Espanja toimitti hakemuksen EGR-asetuksen 4 artiklan 2 kohdan toimintakriteerien nojalla; nämä kriteerit poikkeavat 4 artiklan 1 kohdan b alakohdan kriteereistä, joissa edellytetään, että vähintään 500 työntekijää vähennetään yhdeksän kuukauden viiteajanjaksona yrityksissä, jotka toimivat NACE Rev. 2:n kaksinumerotasolla määritellyllä samalla toimialalla ja sijaitsevat NUTS 2 -tason yhdellä alueella tai kahdella vierekkäisellä alueella jäsenvaltiossa. NUTS 2 -tason alueella Galicia (ES11) vähennettiin 303 työntekijää.

               7.Hakemuksen yhdeksän kuukauden viiteajanjakso alkoi 30. heinäkuuta 2016 ja päättyi 30. huhtikuuta 2017.

               Työntekijävähennysten ja työskentelyn loppumisen laskeminen

               8.Kaikki viiteajanjakson työntekijävähennykset on laskettu päivästä, jona työsopimus päättyi tosiasiallisesti tai jona sen voimassaolo päättyi.

               Tukeen oikeutetut edunsaajat

               9.Tukeen oikeutettuja edunsaajia on yhteensä 303.

               Työntekijävähennysten ja globalisaatiosta johtuvien maailmankaupan huomattavien rakenteellisten muutosten välinen yhteys

               10.Osoittaakseen yhteyden työntekijävähennysten ja globalisaatiosta johtuvien maailmankaupan huomattavien rakenteellisten muutosten välillä Espanja toteaa, että tekstiilien ja vaatteiden kaupan vapauttaminen – Maailman kauppajärjestön monikuitusopimuksen päätyttyä vuoden 2004 lopussa – on johtanut radikaaleihin muutoksiin maailmankaupan rakenteessa. EUROSTAT-Comext-lukujen mukaan vuonna 2016 vaatteiden tuonti EU-28-alueelle kasvoi 37,9 prosenttia verrattuna vuoteen 2008 ja 83,2 prosenttia verrattuna vuoteen 2004.

               EU-28 – vaatteiden tuonti ja vienti (miljoonaa euroa)

                        2004

                        2005

                        2006

                        2007

                        2008

                        2009

                        2010

                        TUONTI

                        49 674,5

                        54 379,5

                        61 409,9

                        64 479,0

                        65 990,0

                        63 735,6

                        71 169,7

                        VIENTI

                        14 929,5

                        15 684,1

                        17 095,7

                        18 368,8

                        19 159,5

                        16 218,6

                        17 346,2

                        2011

                        2012

                        2013

                        2014

                        2015

                        2016

                        TUONTI

                        77 866,3

                        75 008,4

                        74 830,4

                        82 016,8

                        90 256,8

                        91 002,5

                        VIENTI

                        20 555,7

                        22 857,5

                        23 888,9

                        24 990,4

                        25 944,7

                        26 149,1

               Lähde: Eurostat-Comext

               11.Tärkein toimittaja on Kiina, jonka tuonti EU-28-alueelle kasvoi 245 prosenttia vuonna 2016 verrattuna vuoteen 2004 (13 miljardista eurosta 31,8 miljardiin euroon), ja toiseksi tärkein on Bangladesh, jonka tuonti EU:hun kasvoi nelinkertaiseksi (3,8 miljardista eurosta 15,3 miljardiin euroon).

               12.Samana ajanjaksona myös EU-28-alueen vienti kasvoi, vaikkakin vähemmässä määrin. Vaatteiden vienti kasvoi 28,3 prosenttia vuonna 2016 verrattuna vuoteen 2008 ja 75,1 prosenttia verrattuna vuoteen 2004. Tämän tuloksena oli kasvava EU:n kauppataseen alijäämä vaatteiden kaupassa.

               EU28 – kauppatase vaatteiden kaupassa

               Lähde: Eurostat-Comext

               13.Vaatteiden valmistuksen alalla on tähän mennessä jätetty viisi EGR-hakemusta, joista kolme perustui kauppaan liittyvään globalisaatioon ja kaksi maailmanlaajuiseen rahoitus- ja talouskriisiin
                  6
               . Tämä on toinen hakemus, joka koskee vähennettyjä työntekijöitä pk-yrityksissä, jotka toimivat vaatealalla Galiciassa.

               Työntekijävähennyksiin ja toiminnan lopettamiseen johtaneet tapahtumat

               14.EU:hun suuntautuvan tuonnin kasvu aiheutti hintoihin laskupainetta, joka vaikutti kielteisesti EU:n tekstiilialan yritysten taloudelliseen asemaan ja käynnisti tekstiili- ja vaatetusteollisuudessa yleisen suuntauksen siirtää tuotantoa alemman kustannustason maihin EU:n ulkopuolelle, kuten Marokkoon, Tunisiaan, Kiinaan ja useisiin Aasian maihin
                  7
               . Galiciassa tämän tuloksena on ollut vaatealan yritysten lukumäärän jatkuva supistuminen (–26 % vuosina 2010–2016) ja sen myötä työntekijöiden vähentäminen.

               Vaatealan yritykset (NACE 14) Galiciassa

               Lähde: Instituto Gallego de Estadística (IGE).

               Selostus poikkeuksellisista olosuhteista, joiden vuoksi hakemus otetaan käsiteltäväksi, ja työntekijävähennysten odotettu vaikutus paikalliseen talouteen ja työllisyyteen

               15.Espanja toteaa, että vaikka yhdeksän kuukauden viiteajanjakson aikana toteutettiin alle 500 työntekijävähennystä, hakemus olisi kuitenkin rinnastettava EGR-asetuksen 4 artiklan 1 kohdan b alakohdan mukaiseen hakemukseen, sillä vallinneilla poikkeuksellisilla olosuhteilla oli vakava vaikutus työllisyyteen ja paikalliseen, alueelliseen tai kansalliseen talouteen.

               16.Galician väestö keskittyy pääasiassa alueen tärkeimpiin taloudellisiin keskuksiin, jotka ovat rannikkoalueet Ferrolin ja A Coruñan välillä (luoteessa) ja Villagarcían, Pontevedran ja Vigon välillä (lounaassa); sisämaan alueilla väestö vähenee ja työpaikoista on pulaa. Vuonna 2016 Galiciassa asui 13 375 henkeä vähemmän kuin vuonna 2000, ja tyhjiä ja hylättyjä kohteita (kaupunkeja tai muita väestöyksiköitä) oli yli 1 260 enemmän kuin vuonna 2000, sillä ihmiset muuttavat ja kokoontuvat lähelle taloudellisia keskuksia. Lisäksi vuodesta 2010 lähtien Galician väestökehitys on ollut negatiivinen (vuotuinen lasku noin 2,3 %) nuorten poismuuton ja sen vuoksi, että kuolleiden määrä kasvaa suhteessa syntyneiden määrään.

               17.Alue, jolla työntekijävähennykset tapahtuivat, on Ordes/Órdenes
                  8
               , sisämaan alue, jolla vaatealan yritykset (useimmat pk-yrityksiä ja osuuskuntia) ovat talouden vetureita.

               Ordes/Órdenesin maantieteellinen sijainti

               18.Ordes on erittäin riippuvainen vaatetusteollisuudesta, ja se on kärsinyt vaatealan yritysten määrän laskusta, joka johtuu toiminnan lopettamisesta ja tuotannon siirtämisestä muihin maihin; tämä on seurausta EU:hun suuntautuvan vaatetuonnin kasvusta. Vuosina 2008–2014 yli 6 työntekijän yritysten lukumäärä on supistunut 40 prosenttia. Samalla kun vaatealan yritysten lukumäärä laski, Ordesin BKT henkeä kohti laski 17 057 eurosta 15 883 euroon vuosien 2010 ja 2014 välillä. Työttömyys valmistusteollisuuden alalla kohosi Ordesissa 40 prosenttia joulukuusta 2016 huhtikuuhun 2017, jolloin suurin osa työntekijävähennyksistä (tämän hakemuksen aiheesta) tapahtui.

               19.Työntekijävähennysten odotetaan aiheuttavan alueelle valtavan rasituksen. Irtisanomisten vaikutus liittyy uudelleentyöllistymisen vaikeuksiin, mikä johtuu työpaikkojen vähäisyydestä, sillä alue sijaitsee kaukana tärkeimmistä teollisuuskeskittymistä; irtisanottujen työntekijöiden alhaiseen koulutustaustaan; heidän ammattitaitoonsa, joka on hankittu nyt taantuvalla toimialalla; sekä työnhakijoiden suureen määrään. Valmistusteollisuuden alalla työttöminä olevien osuus on 34,6 prosenttia Ordesin kaikista työttömistä (43,7 prosenttia, jos tarkastellaan naisten työttömyyttä).

               Kohteena olevat edunsaajat ja ehdotetut toimet

               Kohteena olevat edunsaajat

               20.Kaikkien 303 vähennetyn työntekijän odotetaan osallistuvan toimenpiteisiin. Kyseisten työntekijöiden jakauma sukupuolen, kansalaisuuden ja iän mukaan on seuraava:

                        Ryhmä

                        Kohteena olevien edunsaajien lukumäärä

                        Sukupuoli:

                        Miehiä:

                        50

                        (16,50 %)

                        Naisia:

                        253

                        (83,50 %)

                        Kansalaisuus:

                        EU-kansalaisia:

                        298

                        (98,35 %)

                        Muita kuin EU-kansalaisia:

                        5

                        (1,65 %)

                        Ikäryhmä:

                        15–24-vuotiaita:

                        2

                        (0,66 %)

                        25–29-vuotiaita:

                        13

                        (4,29 %)

                        30–54-vuotiaita:

                        217

                        (71,62 %)

                        55–64-vuotiaita:

                        71

                        (23,43 %)

                        yli 64-vuotiaita:

                        0

                        (00,0 %)

               Ehdotettujen toimien tukikelpoisuus

               21.Vähennetyille työntekijöille tarjottavat yksilölliset palvelut koostuvat seuraavista toimista.

               –Tervetulotilaisuudet ja valmistelevat työpajat: Tervetulotilaisuus on ensimmäinen toimenpide, joka tarjotaan kaikille kohteena oleville edunsaajille ja joka sisältää yleistä tietoa saatavilla olevista neuvonta- ja koulutusohjelmista sekä avustuksista ja kannustimista. Tähän kuuluu myös osallistuvien työntekijöiden profilointi. Valmistelevissa työpajoissa tarjotaan yksityiskohtaisempaa tietoa uudelleensijoittumisesta, toimilupaa tai ammattipätevyydestä annettua todistusta edellyttävistä aloista, työssä saavutetun pätevyyden ja pehmeiden taitojen todistamisesta sekä oppivelvollisuuden loppuun suorittamisesta.

               –Ammatillista ohjausta kohti työntekijänä tai itsenäisenä ammatinharjoittajana toimimista tarjotaan koko täytäntöönpanokauden ajan.

               –Koulutus: Tähän kuuluu koulutusta, jonka aiheena ovat avaintaidot, yleisluontoiset taidot, ammatillinen koulutus kuten koulutus korkeampaa lisäarvoa tuottaviin ammatteihin vaatetusalalla (tuotannosta poiketen muita osa-alueita kuten suunnittelua, jakelua, brändin hallintaa tai logistiikkaa ei ole siirretty muihin maihin), geriatrinen hoiva ja sosiaali- ja terveydenhuolto huollettaville, varastointi, viihde- ja vapaa-ajanohjaajan toiminta sekä valmistautuminen testeihin, joiden avulla tunnustetaan työkokemuksen aikana saavutetut taidot ja aikaisempi oppiminen, sekä koulutus yrittäjyyttä varten.

               –Tehostettu työnhakuneuvonta, mukaan luettuna aktiivinen paikallisten ja alueellisten työllistymismahdollisuuksien etsiminen (myös itsenäisille ammatinharjoittajille) ja työnhakijoiden ja työpaikkojen yhteensovittaminen.

               –Työhönpaluun jälkeen annettava ohjaus. Työhön palanneita työntekijöitä ohjataan ensimmäisten kuukausien aikana, jotta ehkäistään mahdollisia uusissa työpaikoissa ilmeneviä ongelmia.

               –Kannustimet. Kannustimia on monia erilaisia. 1) Osallistumiskannustin. Työntekijät, jotka osallistuvat toimenpiteisiin ja etenevät sovittua väylää työhön palaamiseksi, saavat 400 euroa (yhtenä kertamaksuna tai erinä). 2) Tuki matkakuluihin. Tuki on 3 euroa päivässä matkoihin saman kaupungin alueella ja 0,19 euroa/kilometri kaupunkien välisiin matkoihin. 3) Avustus niille, joilla on huollettavia. Työntekijät, joilla on huollettavia (lapsia, vanhuksia tai vammaisia henkilöitä), saavat 15 euroa
                  9
                jokaiselta päivältä, jona he osallistuvat toimenpiteisiin. Avustuksen tarkoituksena on kattaa lisäkustannukset, joita aiheutuu huoltovelvollisille osallistujille, jotta he voivat käyttää koulutusta tai muita toimenpiteitä hyväkseen. 4) Tulojen korvaus. Ne, jotka palaavat työhön itsenäisinä ammatinharjoittajina, saavat tulojen korvausta 200 euroa kuukaudessa kuuden kuukauden ajan.

               22.Tässä kuvatut toimet ovat aktiivisia työmarkkinatoimenpiteitä, jotka ovat osa EGR-asetuksen 7 artiklassa vahvistettuja tukikelpoisia toimia. Toimet eivät korvaa passiivisia sosiaalisen suojelun toimenpiteitä.

               23.Espanja on toimittanut vaaditut tiedot toimista, jotka ovat asianomaiselle yritykselle pakollisia kansallisen lainsäädännön tai työehtosopimusten nojalla. Viranomaiset ovat vahvistaneet, ettei EGR:n rahoitustuella korvata tällaisia toimia.

               Alustava talousarvio

               24.Kokonaiskustannukset ovat arviolta 1 200 000 euroa. Yksilöllisten palvelujen osuus on 1 140 000 euroa ja valmistelu-, hallinnointi-, tiedotus- ja mainonta-, valvonta- ja raportointitoimien osuus 60 000 euroa.

               25.EGR:ltä haettu rahoitusosuus on yhteensä 720 000 euroa (60 % kokonaiskustannuksista).

                        Toimet

                        Arvioitu osallistujamäärä

                        Arvioidut kustannukset osallistujaa kohti
                        (euroa)
                           10

                        Arvioidut kokonaiskustannukset

                        (euroa)
                           11

                        Yksilölliset palvelut (EGR-asetuksen 7 artiklan 1 kohdan a ja c alakohta)

                        Tervetulotilaisuudet ja valmistelevat työpajat
                           (Acogida y medidas de sensibilización)

                        303

                        187

                        56 628

                        Ammatillinen ohjaus
                           (Programa de orientación)

                        212

                        583

                        123 598

                        Koulutus
                           (Programa de formación)

                        212

                        2 514

                        533 030

                        Tehostettu työnhakuneuvonta
                           (Apoyo a la recolocación)

                        100

                        1 978

                        197 836

                        Työhönpaluun jälkeen annettava ohjaus
                           (Seguimiento en el empleo)

                        95

                        224

                        21 308

                        Välisumma (a):

                        Prosenttiosuus yksilöllisten palvelujen paketista

                        –

                        932 400

                        (81,79 %)

                        Avustukset ja kannustimet (EGR-asetuksen 7 artiklan 1 kohdan b alakohta)

                        Kannustimet
                           (Programa de incentivos)

                        212

                        979

                        207 600

                        Välisumma (b):

                        Prosenttiosuus yksilöllisten palvelujen paketista

                        –

                        207 600

                        (18,21 %)

                         EGR-asetuksen 7 artiklan 4 kohdan mukaiset toimet

                        1. Valmistelutoimet

                        –

                        0

                        2. Hallinnointi

                        –

                        48 000

                        3. Tiedotus ja mainonta

                        –

                        3 000

                        4. Valvonta ja raportointi

                        –

                        9 000

                        Välisumma (c):

                        Prosenttiosuus kokonaiskustannuksista:

                        –

                        60 000

                        (5,00 %)

                        Kustannukset yhteensä (a + b + c):

                        –

                        1 200 000

                        EGR:n rahoitusosuus (60 % kokonaiskustannuksista)

                        –

                        720 000

               26.Edellä olevassa taulukossa EGR-asetuksen 7 artiklan 1 kohdan b alakohdan mukaisiksi toimiksi yksilöityjen toimien kustannukset ovat enintään 35 prosenttia yksilöllisten palvelujen koordinoidun paketin kokonaiskustannuksista. Espanja on vahvistanut näiden toimien edellytyksenä olevan, että kohteena olevat edunsaajat osallistuvat aktiivisesti työnhaku- tai koulutustoimiin.

               Menojen tukikelpoisuuskausi

               27.Espanja aloitti yksilöllisten palvelujen tarjoamisen kohteena oleville edunsaajille 4. syyskuuta 2017. Kyseisten toimien menoihin voidaan näin ollen myöntää EGR:n rahoitustukea 4. syyskuuta 2017 ja 4. syyskuuta 2019 väliseltä ajalta.

               28.Espanjalle on aiheutunut hallinnollisia kuluja EGR:n täytäntöönpanosta 21. elokuuta 2017 lähtien. Valmistelu-, hallinnointi-, tiedotus- ja mainonta-, valvonta- ja raportointitoimien menoihin voidaan näin ollen myöntää EGR:n rahoitustukea 21. elokuuta 2017 ja 4. maaliskuuta 2020 väliseltä ajalta.

               Täydentävyys suhteessa kansallisin tai unionin varoin rahoitettuihin toimiin

               29.Kansallinen ennakko- tai osarahoitus saadaan Galician itsehallintoalueelta.

               30.Espanja on vahvistanut, että EGR:n rahoitustukea saaviin edellä kuvattuihin toimiin ei saada tukia muista unionin rahoitusvälineistä.

               Menettelyt, joita noudatetaan kohteena olevien edunsaajien tai heidän edustajiensa taikka työmarkkinaosapuolten sekä paikallis- ja aluehallinnon viranomaisten kuulemiseksi

               31.Espanja on ilmoittanut, että yksilöllisten palvelujen koordinoidun paketin laadinnassa on kuultu työmarkkinaosapuolia. Heille ilmoitettiin 28. syyskuuta 2017 pidetyssä ensimmäisessä kokouksessa hakemuksesta, joka oli jätetty EGR:n osarahoituksen saamiseksi Galiciassa vaatetusalalla vähennettyjen työntekijöiden tukea varten. Tässä yhteydessä heitä myös pyydettiin osallistumaan pyöreän pöydän keskusteluihin, joissa keskusteltaisiin tarjottavista toimenpiteistä. Pyöreän pöydän keskustelut käytiin useina eri päivinä lokakuussa. Koska työmarkkinaosapuolet olivat osallistuneet aktiivisesti (toimeenpanoeliminä) aiempiin hakemuksiin, jotka Galician viranomaiset olivat jättäneet, heillä oli tietoa EGR:n osarahoittamien toimenpiteiden lisäarvosta, ja he sitoutuivat hakemukseen.

               Hallinnointi- ja valvontajärjestelmät

               32.Hakemuksessa on hallinnointi- ja valvontajärjestelmän kuvaus, jossa täsmennetään eri elinten vastuulla olevat tehtävät. Espanja on ilmoittanut komissiolle, että rahoitustuen hallinnoinnista ja valvonnasta vastaavat samat elimet, joille kuuluu myös ESR:n hallinnointi ja valvonta. Hallintoviranomaisen välittävänä elimenä toimii Xunta de Galicia
                  12
               .

               Asianomaisen jäsenvaltion sitoumukset

               33.Espanja on toimittanut kaikki tarvittavat vakuutukset seuraavista:

               –Suunniteltuihin toimiin osallistumisen ja täytäntöönpanon osalta noudatetaan yhdenvertaisen kohtelun ja syrjimättömyyden periaatteita.

               –Kansallisessa ja EU:n lainsäädännössä säädettyjä joukkovähentämisiin liittyviä vaatimuksia on noudatettu.

               –Työntekijöitä vähentäneet yritykset, jotka ovat jatkaneet toimintaansa irtisanomisten jälkeen, ovat noudattaneet työntekijöiden vähentämistä koskevia oikeudellisia velvoitteitaan ja turvanneet työntekijänsä asianmukaisesti.

               –Suunniteltuihin toimiin ei saada rahoitustukea muista unionin rahastoista tai rahoitusvälineistä, ja kaksinkertainen rahoitus estetään.

               –Suunnitellut toimet täydentävät rakennerahastojen rahoittamia toimia.

               –EGR-rahoitustuki on unionin menettelyllisten ja aineellisoikeudellisten valtiontukisääntöjen mukaista.

               TALOUSARVIOVAIKUTUKSET

               Talousarvioesitys

               34.EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten vuosia 2014–2020 koskevan monivuotisen rahoituskehyksen vahvistamisesta 2. joulukuuta 2013 annetun neuvoston asetuksen (EU, Euratom) N:o 1311/2013
                  13
                12 artiklassa säädetään.

               35.Tutkittuaan hakemuksen EGR-asetuksen 13 artiklan 1 kohdassa vahvistettujen edellytysten suhteen ja otettuaan huomioon kohteena olevien edunsaajien määrän, suunnitellut toimet ja arvioidut kustannukset komissio ehdottaa, että EGR:stä otetaan käyttöön 720 000 euroa eli 60 prosenttia suunniteltujen toimien kokonaiskustannuksista rahoitustuen myöntämiseksi hakemukselle.

               36.Euroopan parlamentti ja neuvosto tekevät talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2. joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  14
                13 kohdan mukaisesti yhdessä ehdotetun päätöksen EGR:n varojen käyttöönotosta.

               Muut asiaan liittyvät asiakirjat

               37.Samaan aikaan kun komissio esittää tämän ehdotuksen päätökseksi EGR:n varojen käyttöönottamisesta, se esittää Euroopan parlamentille ja neuvostolle ehdotuksen 720 000 euron suuruisten määrärahojen siirtämisestä asianomaiseen budjettikohtaan.

               38.Samaan aikaan kun komissio hyväksyy tämän ehdotuksen päätökseksi EGR:n varojen käyttöönottamisesta, se antaa täytäntöönpanosäädöksen muodossa rahoitustukea koskevan päätöksen, joka tulee voimaan päivänä, jona Euroopan parlamentti ja neuvosto antavat päätöksen EGR:n varojen käyttöönottamisesta.

               Ehdotus

               EUROOPAN PARLAMENTIN JA NEUVOSTON PÄÄTÖS

               Euroopan globalisaatiorahaston varojen käyttöönotosta Espanjan hakemuksen johdosta – EGF/2017/006 ES/Galicia Vaatteiden valmistus

               EUROOPAN PARLAMENTTI JA EUROOPAN UNIONIN NEUVOSTO, jotka

               ottavat huomioon Euroopan unionin toiminnasta tehdyn sopimuksen,

               ottavat huomioon Euroopan globalisaatiorahastosta (2014–2020) ja asetuksen (EY) N:o 1927/2006 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1309/2013
                  15
                ja erityisesti sen 15 artiklan 4 kohdan,

               ottavat huomioon talousarviota koskevasta kurinalaisuudesta, talousarvioyhteistyöstä ja moitteettomasta varainhoidosta 2 päivänä joulukuuta 2013 tehdyn Euroopan parlamentin, neuvoston ja komission välisen toimielinten sopimuksen
                  16
                ja erityisesti sen 13 kohdan,

               ottavat huomioon Euroopan komission ehdotuksen

               sekä katsovat seuraavaa:

               (1)Euroopan globalisaatiorahasto, jäljempänä ’EGR’, pyrkii tarjoamaan tukea globalisaatiosta johtuvien maailmankaupan huomattavien rakenteellisten muutosten, maailmanlaajuisen rahoitus- ja talouskriisin jatkumisen taikka uuden maailmanlaajuisen rahoitus- ja talouskriisin vuoksi työttömiksi jääneille työntekijöille ja itsenäisille ammatinharjoittajille, joiden työskentely on loppunut, ja auttamaan heitä integroitumisessa uudelleen työmarkkinoille.

               (2)EGR ei saa ylittää 150 miljoonan euron vuotuista enimmäismäärää (vuoden 2011 hintoina), kuten neuvoston asetuksen (EU, Euratom) N:o 1311/2013
                  17
                12 artiklassa säädetään.

               (3)Espanja toimitti 19 päivänä heinäkuuta 2017 hakemuksen EGR:n varojen ottamiseksi käyttöön sen vuoksi, että työntekijöitä on vähennetty NACE Rev. 2:n kaksinumerotasoon 14 (Vaatteiden valmistus) luokitellulla toimialalla tilastollisten alueyksiköiden nimikkeistön (NUTS)
                  18
                2 -tason alueella Galicia (ES11) Espanjassa. Hakemusta on täydennetty lisätiedoin asetuksen (EU) N:o 1309/2013 8 artiklan 3 kohdan mukaisesti. Hakemus on asetuksen (EU) N:o 1309/2013 13 artiklassa säädettyjen EGR:n rahoitustuen vahvistamista koskevien vaatimusten mukainen.

               (4)Asetuksen (EU) N:o 1309/2013 4 artiklan 2 kohdan mukaisesti Espanjan hakemus voidaan kelpuuttaa, koska työntekijävähennyksillä on vakava vaikutus työllisyyteen ja paikalliseen talouteen.

               (5)Tämän vuoksi EGR:stä olisi otettava käyttöön 720 000 euroa rahoitustuen antamiseksi Espanjan hakemuksen perusteella.

               (6)Jotta EGR:n varat saataisiin käyttöön mahdollisimman nopeasti, tätä päätöstä olisi sovellettava siitä päivästä, jona se hyväksytään,

               OVAT HYVÄKSYNEET TÄMÄN PÄÄTÖKSEN:

               1 artikla

               Otetaan Euroopan globalisaatiorahastosta käyttöön 720 000 euroa maksusitoumusmäärärahoina ja maksumäärärahoina osana varainhoitovuotta 2018 koskevaa unionin yleistä talousarviota.

               2 artikla

               Tämä päätös tulee voimaan päivänä, jona se julkaistaan Euroopan unionin virallisessa lehdessä. Sitä sovelletaan [...] päivästä [...]kuuta [...] [sen hyväksymispäivästä]*.

               Tehty Brysselissä

                  Euroopan parlamentin puolesta
                        Neuvoston puolesta

                  Puhemies
                        Puheenjohtaja

                     (1)

                        EUVL L 347, 20.12.2013, s. 855.

                     (2)

                        EGR-asetuksen 3 artiklan mukaisessa merkityksessä.

                     (3)

                        Komission asetus (EU) N:o 1046/2012, annettu 8 päivänä marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).

                     (4)

                        EUVL L 393, 30.12.2006, s. 1.

                     (5)

                        Asetuksen (EU) N:o 1309/2013 7 artiklan 4 kohdan mukaisesti.

                     (6)

                        Kauppaan liittyvän globalisaation perusteella: EGF/2017/006 ES/Galicia Vaatteiden valmistus (tämän päätösehdotuksen aihe), sekä EGF/2007/08/MT/Tekstiiliteollisuus, KOM(2008) 94, ja EGF/2010/003 ES/Galicia Textiles, COM(2010) 437. Maailmanlaajuisen rahoitus- ja talouskriisin perusteella: EGF/2009/018 LT/Vaatteiden valmistus, KOM(2010) 56, ja EGF/2010/014 SI/Mura, KOM(2010) 582.

                     (7)

                        Lähde: Cointega, Galician tekstiili- ja muotialan klusteri (www.cointega.com).

                     (8)

                        Alueen nimi galician ja espanjan kielellä.

                     (9)

                        Kun huollettavia on kaksi tai enemmän, korvausta maksetaan 20 euroa päivässä.

                     (10)

                        Desimaalien välttämiseksi työntekijää kohden arvioidut kustannukset on pyöristetty. Pyöristämisellä ei kuitenkaan ole vaikutusta kunkin toimenpiteen kokonaiskustannuksiin, jotka ovat edelleen samat kuin Espanjan esittämässä hakemuksessa.

                     (11)

                        Kokonaiskustannukset eivät täsmää pyöristämisen vuoksi.

                     (12)

                        Hallintoviranomaisen välittävänä elimenä toimii Xunta de Galicia ja erityisesti Consellería de Facenda – Dirección General de política financiera, tesoro y fondos europeos / Servicio de inspección y control de fondos comunitarios yhteistyössä seuraavan elimen kanssa: Consellería de Economía, Emprego e Industria – Secretaría Xeral de Emprego / Subdirección Xeral de Relacións Laborais.

                     (13)

                        EUVL L 347, 20.12.2013, s. 884.

                     (14)

                        EUVL C 373, 20.12.2013, s. 1.

                     (15)

                        EUVL L 347, 20.12.2013, s. 855.

                     (16)

                        EUVL C 373, 20.12.2013, s. 1.

                     (17)

                        Neuvoston asetus (EU, Euratom) N:o 1311/2013, annettu 2 päivänä joulukuuta 2013, vuosia 2014–2020 koskevan monivuotisen rahoituskehyksen vahvistamisesta (EUVL L 347, 20.12.2013, s. 884).

                     (18)

                        Komission asetus (EU) N:o 1046/2012, annettu 8 päivänä marraskuuta 2012, yhteisestä tilastollisten alueyksiköiden nimikkeistöstä (NUTS) annetun Euroopan parlamentin ja neuvoston asetuksen (EY) N:o 1059/2003 täytäntöönpanosta siltä osin kuin on kyse aikasarjojen toimittamisesta uutta alueellista jaottelua varten (EUVL L 310, 9.11.2012, s. 34).


               EUROOPAN KOMISSIO
            Bryssel 16.1.2018
            COM(2018) 27 final
            2018/0009(NLE)
            Ehdotus
            NEUVOSTON PÄÄTÖS
            Amerikan yhdysvaltojen ja Euroopan unionin välisen yhteistyöpöytäkirjan NAT-I-9406 muutoksen 1 tekemisestä Euroopan unionin puolesta

               PERUSTELUT

               1.EHDOTUKSEN TAUSTA

               •Ehdotuksen perustelut ja tavoitteet

               Lentoliikenne on yksi Euroopan unionin liikennepolitiikan keskeisistä aloista. Komission tavoitteena on saada aikaan erittäin hyvin toimiva lentoliikennejärjestelmä, joka tarjoaa saumattoman, turvallisen ja tehokkaan henkilöiden ja tavaroiden liikkuvuuden sekä kansalaisten että teollisuuden hyödyksi. Tämä edellyttää erittäin tehokasta ilmaliikenteen hallintajärjestelmää, joka pystyy vastaamaan lentoliikenteen nykyisiin ja tuleviin haasteisiin lisäämällä kapasiteettia ja parantamalla turvallisuutta ja samalla vähentämään lentojen ympäristövaikutuksia ja alentamalla lennonvarmistuspalvelujen tarjoamiskustannuksia.

               Euroopan unioni on vuodesta 2004 pyrkinyt parantamaan Euroopan ilmaliikenteen hallintajärjestelmän suorituskykyä uudistamalla tapaa, jolla ilmaliikennettä hallitaan ja jolla se organisoidaan, sekä nykyaikaistamalla ja yhdenmukaistamalla eurooppalaista ilmaliikenteen hallintainfrastruktuuria yhtenäistä eurooppalaista ilmatilaa
                  1
                koskevan aloitteen kautta. Yhtenäisen eurooppalaisen ilmatilan toteuttaminen on komission 7. joulukuuta 2015 hyväksymän Euroopan ilmailustrategian
                  2
                keskeisiä tavoitteita. Se mainitaan strategiassa yhtenä Euroopan unionin ilmailujärjestelmän suoritus- ja kilpailukykyyn eniten vaikuttavista perustavaa laatua olevista haasteista. SESAR-ohjelma (the Single European Sky ATM Research) on yhtenäisen eurooppalaisen ilmatilan teknologiapilari. Siinä pyritään määrittelemään, kehittämään, validoimaan ja ottamaan käyttöön uusia teknologioita ja toimintamenetelmiä, jotka edistävät Euroopan ATM-järjestelmien suorituskykyä.

               Lentoliikenne on maailmanlaajuista liiketoimintaa, joka rakentuu ilmaliikenteen hallintajärjestelmien maailmanlaajuiselle yhteentoimivuudelle. Nämä ilmaliikenteen hallintajärjestelmät varmistavat turvalliset, tehokkaat ja kustannustehokkaat lennot maailman eri alueiden halki ja välillä. Maailmanlaajuiseen yhteentoimivuuteen päästään ainoastaan muiden alueiden kanssa tehtävän toimivan ja jatkuvan yhteistyön avulla. Myös Yhdysvalloissa käsitellään ilmaliikenteen hallintajärjestelmien nykyaikaistamista erityisesti liittovaltion ilmailuhallinnon (Federal Aviation Administration, FAA) johtaman NextGen-ohjelman kautta. SESAR ja NextGen ovat tällä hetkellä maailman johtavat ohjelmat ilmaliikenteen hallinnan nykyaikaistamisen alalla. Molemmilla aloitteilla pyritään parantamaan nykyisiä järjestelmiä lisäämällä automaation käyttöä ja tietojen vaihtoa, luomalla uusia lähestymistapoja lentosuunnitelmiin, lentojen reititykseen ja porrastusmenetelmiin sekä käyttämällä laajasti satelliittiteknologiaa. Ilmaliikenteen hallintajärjestelmiä suunniteltaessa tärkeänä tavoitteena on maailmanlaajuinen yhteentoimivuus, ja se on yksi keskeinen vaatimus sekä SESARissa että NextGenissä.

               Euroopan unionin ja Amerikan yhdysvaltojen yhteisenä tavoitteena on parantaa ilmaliikenteen turvallisuutta ja tehostaa ilmaliikennejärjestelmää. Vuonna 2011 ne allekirjoittivat siviili-ilmailun tutkimusta ja kehittämistä koskevan yhteistyöpöytäkirjan. Tähän mennessä yhteistyöpöytäkirjan mukainen yhteistyö on koskenut pääasiassa ilmaliikenteen hallintaa ja erityisesti tutkimus- ja kehittämisyhteistyötä SESARin ja NextGenin välillä.

               Pöytäkirjan allekirjoittamisen aikaan kumpikin ohjelma oli tutkimuksen ja kehittämisen vaiheessa, minkä vuoksi yhteistyöpöytäkirjassa keskityttiin aluksi tutkimusta, kehittämistä ja validointia koskevaan toimintaan. Yhteistyöpöytäkirjan mukainen yhteistyö erityisesti SESAR- ja NextGen-ohjelmien välillä on edennyt pitkälle ja tuottanut merkittäviä tuloksia ilmaliikenteen hallintajärjestelmien maailmanlaajuisen yhteentoimivuuden edistämiseksi. Tämän vuoksi osapuolet päättivät tutkia mahdollisuuksia laajentaa yhteistyö aloille, jotka liittyvät ilmaliikenteen hallintajärjestelmien käyttöönottoon. Tämän perusteella neuvosto valtuutti 8. toukokuuta 2017 komission neuvottelemaan FAA:n kanssa yhteistyöpöytäkirjan muuttamisesta siten, että se ulotetaan kattamaan myös käyttöönotto. Neuvottelujen kolmena päätavoitteena oli

               1)
                     laajentaa voimassa olevan siviili-ilmailun tutkimusta ja kehittämistä koskevan yhteistyöpöytäkirjan soveltamisala kattamaan ilmaliikenteen hallinnan nykyaikaistaminen kokonaisuudessaan (eli tutkimus ja kehittäminen, validointi, demonstrointi ja käyttöönotto) mukaan lukien uudenlainen ilmailutoiminta ja muut yhtenäisen eurooppalaisen ilmatilan ATM-alat, jotka ulottuvat pelkkää teknologiaa laajemmalle;

               2)
                     virtaviivaistaa ja optimoida yhteistyöpöytäkirjan ja sen liitteiden ja lisäysten hallinnointijärjestelyt;

               3)
                     neuvotella ilmaliikenteen hallinnan käyttöönottotoimien erityisistä yhteistyöjärjestelyistä, mutta säilyttää samalla maailmanlaajuisen yhteentoimivuuden edistämiseksi tehtävää SESAR–NextGen-yhteistyötä ja ilmaliikenteen hallinnan suorituskyvyn mittaamisen yhteistyötä koskevat voimassa olevat järjestelyt sopeutettuina uuteen toimintakehykseen.

               Komissio neuvotteli FAA:n kanssa yhteistyöpöytäkirjaan muutoksen, joka on allekirjoitettu unionin puolesta sitä koskevan neuvoston päätöksen nojalla, ja tämän päätöksen hyväksymisprosessi on kesken.

               •Yhdenmukaisuus muiden alaa koskevien politiikkojen säännösten kanssa

                  Yhteistyöpöytäkirjan ehdotettu muutos on täysin Euroopan ilmailustrategian, yhtenäisen eurooppalaisen ilmatilan tavoitteiden, SESAR-hankkeen ja näihin asioihin liittyvän lainsäädännön mukainen. Strategiassa painotetaan yhtenäisen eurooppalaisen ilmatilan toteuttamisen tärkeyttä. Tämä tavoite on saavutettavissa parhaalla mahdollisella Euroopan ilmatilan hallintajärjestelmällä, joka vähentää tehottomuudesta (esim. myöhästymiset tai tarpeettoman pitkät reitit) aiheutuvia kustannuksia. SESAR-hankkeella on keskeinen merkitys tällaisen järjestelmän toteuttamisessa sekä tiiviissä ja tehokkaassa yhteistyössä Yhdysvaltojen kanssa sen varmistamiseksi, että kummankin osapuolen ilmaliikenteen hallintajärjestelmät ovat keskenään yhdenmukaisia ja yhteentoimivia.

               •Yhdenmukaisuus unionin muiden politiikkojen kanssa

                  Aloite noudattaa komission poliittisia painopisteitä sisämarkkinoiden, kasvun ja työllisyyden ja Euroopan unionin maailmanlaajuisen aseman osalta. Suositus on yhdenmukainen EU:n tutkimus- ja innovaatiopolitiikan kanssa sekä Euroopan laajuisten liikenneverkkojen politiikan kanssa, joihin SESARin tutkimus-, kehittämis- ja käyttöönottopuitteet perustuvat.

               2.OIKEUSPERUSTA

               •Oikeusperusta

                  Ehdotuksen oikeusperusta on Euroopan unionin toiminnasta tehdyn sopimuksen 100 artiklan 2 kohta yhdessä sen 218 artiklan 6 kohdan a alakohdan kanssa.

               3.SIDOSRYHMIEN KUULEMISTEN JA VAIKUTUSTENARVIOINTIEN TULOKSET

               •Sidosryhmien kuuleminen

                  Komissio on ottanut SESAR-yhteisyrityksen ja SESARin käyttöönoton hallinnointielimen mukaan neuvotteluihin, ja ne ovat hyväksyneet neuvottelujen tuloksen. Edellä mainitut tahot edustavat laajasti niitä ilmailun sidosryhmiä, jotka voivat hyötyä yhteistyöpöytäkirjan muuttamisesta. Komissio on ennen tekstiluonnosten parafointia myös kuullut jäsenvaltioita neuvoston yhteistyöpöytäkirjaa varten perustaman erityiskomitean välityksellä.

               •Asiantuntijatiedon keruu ja käyttö

                  Neuvottelujen kuluessa teknistä asiantuntemusta saatiin SESAR-yhteisyritykseltä, SESARin käyttöönoton hallinnointielimeltä ja Eurocontrolilta. Oikeudellista asiantuntemusta tarjosi komission oikeudellinen yksikkö. Muuta ulkoista asiantuntemusta ei tarvittu.

               •Vaikutustenarviointi

                  Ehdotus perustuu täysin voimassa olevan yhteistyöpöytäkirjan tavoitteisiin ja periaatteisiin. Unionin ja Yhdysvaltojen välisen yhteistyön laajentaminen kaikkiin ilmaliikenteen hallintajärjestelmien nykyaikaistamisen vaiheisiin, myös käyttöönottoon, on luonnollinen kehityssuunta voimassa olevan yhteistyöpöytäkirjan alalla onnistuneesti tehdylle työlle. Aloitteella ei pyritä perustamaan uusia ohjelmia tai rahoitusmekanismeja, joten siitä ei tehty vaikutustenarviointia, kuten etenemissuunnitelmassa todettiin.

                  Kuten komission ehdotuksessa yhteistyöpöytäkirjan muuttamiseksi todettiin, paras vaihtoehto oli ulottaa voimassaoleva yhteistyöpöytäkirja kattamaan kaikki yhtenäisen eurooppalaisen ilmatilan soveltamisalaan kuuluvat ilmatilan hallinnan nykyaikaistamisen vaiheet, mukaan lukien käyttöönotto, mutta rajoittaa yhteistyö muissa kuin ilmatilan hallintaan liittyvissä siviili-ilmailukysymyksissä ainoastaan tutkimukseen ja kehittämiseen. Tällaisen lähestymistavan etu on se, että yhteistyöpöytäkirjaa voitaisiin edelleen soveltaa kaikkeen muuta kuin ilmatilan hallintaa koskevaan siviili-ilmailun tutkimusta ja kehittämistä koskevaan yhteistyöhön siten, että säilytetään jo neuvoteltu sitova yhteistyökehys Yhdysvaltojen kanssa.

               •4.TALOUSARVIOVAIKUTUKSET

                  Ehdotuksella ei ole lisävaikutuksia talousarvioon. Muutetun yhteistyöpöytäkirjan mukaisesti toteutettaviin toimiin käytetään olemassa olevia välineitä sekä toimiin käytettävissä olevia määrärahoja ja työohjelmia, kuten SESAR-yhteisyrityksen monivuotinen SESAR 2020 -työohjelma sekä kumppanuutta koskeva puitesopimus SESARin käyttöönoton hallinnointielimen kanssa.

               5.LISÄTIEDOT

               •Toteuttamissuunnitelmat, seuranta, arviointi ja raportointijärjestelyt

                  SESAR-yhteisyritys jatkaa yhteistyöpöytäkirjaan liittyvän tutkimuksen, kehittämisen ja validoinnin suunnittelua ja seurantaa. Käyttöönottotoimet suunnittelee ja niitä seuraa SESARin käyttöönoton hallinnointielin komission kanssa allekirjoitettujen erillisten avustussopimusten mukaisesti. Komissio seuraa ja valvoo yhteistyöpöytäkirjan yleisen täytäntöönpanon edistymistä mainittujen kahden tahon vakiintuneiden raportointimekanismien välityksellä perustana olevien oikeudellisten ja sopimuspuitteiden mukaisesti sekä yhteistyöpöytäkirjan raportointimekanismien välityksellä.

               •Ehdotukseen sisältyvien säännösten yksityiskohtaiset selitykset

               Ehdotetulla päätöksellä annetaan lupa siihen, että unionin – neuvoston asiaa koskevan päätöksen perusteella – ja Yhdysvaltojen allekirjoittama yhteistyöpöytäkirjan muutos 1 tulee voimaan. Muutokseen sisältyy tarkistettu yhteistyöpöytäkirjan varsinainen teksti sekä tarkistettu liite 1 ilmaliikenteen hallinnan nykyaikaistamisesta ja maailmanlaajuisesta yhteentoimivuudesta. Kyseinen liite sisältää seuraavat:

               –Lisäys 1 tutkimusta, kehittämistä, validointia ja maailmanlaajuista yhteentoimivuutta koskevasta SESAR- ja NextGen-hankkeiden välisestä yhteistyöstä. Lisäys sisältää myös viisi liitettä:

               1)”SESAR–NextGen-yhteistyö läpileikkaavissa toiminnoissa maailmanlaajuisen yhteentoimivuuden edistämiseksi”;

               2)”SESAR–NextGen-yhteistyö tietojen hallinnassa maailmanlaajuisen yhteentoimivuuden edistämiseksi”;

               3)”SESAR–NextGen-yhteistyö lentoratojen hallinnassa maailmanlaajuisen yhteentoimivuuden edistämiseksi”

               4)”Viestintää, suunnistusta ja valvontaa (CNS) sekä ilma-alusten laitteistojen yhteentoimivuutta koskeva SESAR–NextGen-yhteistyö maailmanlaajuisen yhteentoimivuuden edistämiseksi”;

               5)”SESAR–NextGen-yhteistyö yhteisesti toteutettavissa hankkeissa maailmanlaajuisen yhteentoimivuuden edistämiseksi”;

               –lisäys 2 ”ilmaliikenteen hallinnan suorituskyvyn mittaamista koskevasta yhteistyöstä”;

               –lisäys 3 ”SESAR–NextGen-yhteistyö käyttöönottoa ja maailmanlaajuista yhteentoimivuutta varten”.

               Liite 1 ja lisäys 3 ovat kokonaan uusia asiakirjoja. Liitteessä 1 käsitellään yhteistyöpöytäkirjan soveltamisalan laajentamista kattamaan ilmaliikenteen hallintajärjestelmien koko käyttöönotto, ja sillä muutetaan hallinnointirakenteita, kun taas lisäyksessä 3 kuvataan yhteistyöjärjestelyt ilmaliikenteen hallintajärjestelmien käyttöönoton alalla.

               Tässä ehdotuksessa määritetään myös Euroopan komission asema yhteistyöpöytäkirjan hallinnoinnissa. Euroopan unionia edustaa Euroopan komissio yhteistyöpöytäkirjassa ja kaikissa siihen liittyvissä täytäntöönpanojärjestelyissä (liitteet ja lisäykset).

               Ehdotetulla muutoksella ei muuteta erityiskomitean roolia yhteistyöpöytäkirjan hallinnoinnissa. Muutetun yhteistyöpöytäkirjan tekemiseksi ehdotetussa päätöksessä määritellään, mitkä tehtävät edellyttävät erityiskomitean kuulemista ennen niiden toteuttamista ja mitkä – pääasiassa hallinnolliset tai yhteistyöpöytäkirjan täytäntöönpanoon liittyvät – tehtävät komissio voi suorittaa omalla vastuullaan.

               2018/0009 (NLE)

               Ehdotus

               NEUVOSTON PÄÄTÖS

               Amerikan yhdysvaltojen ja Euroopan unionin välisen yhteistyöpöytäkirjan NAT-I-9406 muutoksen 1 tekemisestä Euroopan unionin puolesta

               EUROOPAN UNIONIN NEUVOSTO, joka

               ottaa huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 6 kohdan a alakohdan kanssa,

               ottaa huomioon Euroopan komission ehdotuksen,

               ottaa huomioon Euroopan parlamentin lausunnon,

               sekä katsoo seuraavaa:

               (1)Amerikan yhdysvaltojen ja Euroopan unionin välisen yhteistyöpöytäkirjan NAT-I-9406 muutos 1 allekirjoitettiin [XXXX] tehdyn neuvoston päätöksen [XXX] perusteella 13 päivänä joulukuuta 2017 sillä varauksella, että se tehdään myöhemmin.

               (2)Yhteistyöpöytäkirjan muutoksella 1 laajennetaan osapuolten välistä yhteistyötä kattamaan kaikki ilmaliikenteen hallinnan nykyaikaistamisen vaiheet, mukaan lukien käyttöönottotoimet, tavoitteena varmistaa maailmanlaajuinen yhteentoimivuus, ja muutetaan yhteistyöpöytäkirjan hallinnointirakennetta siten, että optimoidaan sen alaisuudessa tehtävien yhteistyötoimien toteutus ja hallinnointi.

               (3)On tarpeen säätää menettelytavoista unionin osallistumisessa yhteistyöpöytäkirjan toimeenpanevaan hallinnointiin.

               (4)Yhteistyöpöytäkirjan muutos 1 olisi näin ollen hyväksyttävä unionin puolesta,

               ON TEHNYT TÄMÄN PÄÄTÖKSEN:

               1 artikla

               Hyväksytään unionin puolesta Amerikan yhdysvaltojen ja Euroopan unionin välisen yhteistyöpöytäkirjan NAT-I-9406A muutos 1.

               Yhteistyöpöytäkirjan muutos 1 on tämän päätöksen liitteenä.

               2 artikla

               Neuvoston puheenjohtaja nimeää henkilön, jolla on valtuudet vaihtaa unionin puolesta yhteistyöpöytäkirjan II artiklan B kohdassa tarkoitetut muutosta 1 koskevat diplomaattinootit osoitukseksi siitä, että Euroopan unioni suostuu sitoutumaan yhteistyöpöytäkirjan muutokseen 1.

               3 artikla

               Neuvoston nimittämää erityiskomiteaa kuultuaan komissio vahvistaa unionin puolesta otettavan kannan yhteistyöpöytäkirjan III artiklan mukaisesti vahvistettuun yhteistyöpöytäkirjan ja sen liitteiden toimeenpanevaan hallinnointiin seuraavien osalta:

               1)yhteistyöpöytäkirjan uusien liitteiden ja liitteiden lisäysten hyväksyminen;

               2)yhteistyöpöytäkirjan liitteisiin ja liitteiden lisäyksiin tehtävien muutosten hyväksyminen.

               4 artikla

               Komissio voi toteuttaa aiheellisia toimia yhteistyöpöytäkirjan III, IV, V, VII ja VIII artiklan mukaisesti, sanotun kuitenkaan rajoittamatta 3 artiklan soveltamista.

               5 artikla

               Komissio edustaa unionia yhteistyöpöytäkirjan XI artiklan mukaisissa neuvotteluissa.

               6 artikla

               Komissio antaa neuvostolle säännöllisesti tietoja yhteistyöpöytäkirjan täytäntöönpanosta.

               7 artikla

               Tämä päätös tulee voimaan sinä päivänä, jona se hyväksytään.

               Tehty Brysselissä

                     Neuvoston puolesta

                     Puheenjohtaja

                     (1)

                        Euroopan parlamentin ja neuvoston asetukset (EY) N:o 549, 550, 551 ja 552, annettu 10 päivänä maaliskuuta 2004 (EUVL L 96, 31.3.2004, s. 1, 10, 20 ja 26), sellaisina kuin ne ovat muutettuina 21 päivänä lokakuuta 2009 annetulla Euroopan parlamentin ja neuvoston asetuksella (EY) N:o 1070/2009 (EUVL L 300, 14.11.2009, s. 34).

                     (2)

                        COM(2015) 598, 7.12.2015.